1835-чу шарахь Майртуьпахь цо вовшахтуху нохчийн тайпанийн кхеташо. Оцу гуламо къобалдо шар1. Цунна т1ехь тергам латто гуттаренна йолу тоба кхуллу, шен коьртехь Ташо-Хьаьжа а волуш. И денош Воккха-Хьаьжин дахаран сийлаллин лакхе лара мегар ду. Ерриг Нохчийчоь цунна муьт1ахь, цо аьлла муьлхха а х1ума кхочушдан кийча ю. Шена бахам, хьал оьшуш вац Ташо-Хьаьжа – цуьнан 1алашо халкъ иманехь нисдалар ю. И дерриг гуш волчу имам Шемала ч1ог1а сий дора Ташо- Хьаьжин.